Sjarej Kriviets

Sjarej Vjatsjaslavavitsj Kriviets (belarusisk: Сяргей Вячаслававіч Крывец, født 8. juni 1986 i Hrodna) er en belarusisk fotballspiller som for øyeblikket spiller for den polske klubben Wisła Płock. Kriviets har tidligere spilt for blant andre Lech Poznań, BATE Borisov, Jiangsu Suning og Metz.

 Klubbkarriere 
Kriviets begynte sin karriere hos SKVICH Minsk, hvor han var med på å spille klubben opp til landets øverste nivå Vysshaya Liga. I 2006 meldte han overgang til storklubben BATE Borisov, hvor han var med på å vinne fire strake mesterskapstitler fra 2006 til 2009 og ett cupmesterskap i 2005/2006-sesongen. Han fikk også sin europeiske debut under UEFA-cupen 2006/07, hvor BATE Barisov ble slått ut i andre kvalifiseringsrunde av den russiske klubben Rubin Kazan.UEFA.com – UEFA Europa League 2006/07 BATE-Rubin (Besøkt 3. september 2016) I Mesterligaen 2008/2009 fikk Kriviets æren av å skåre klubbens første mål i Mesterligaen noensinne da han skåret kampens første mål i gruppespillkampen hjemme mot Juventus i september 2008 (2–2).UEFA.com – UEFA Champions League 2008/09 BATE-Juventus (Publisert 1. oktober 2008, besøkt 3. september 2016)

I januar 2010 meldte han overgang til den polske klubben Lech Poznań, hvor han var med på å vinne seriemesterskapet i debutsesongen. I forkant av 2012/2013-sesongen dro han videre til den kinesiske klubben Jiangsu Suning, hvor han skrev under på en treårskontrakt, men etter kun én sesong ble Kriviets og klubben enige om å kansellere kontrakten.Sports.sina.com –  舜天宣布解约克里维茨 超级杯头号英雄传射破恒大 (Publisert 20. juni 2013, besøkt 3. september 2016) Han returnerte deretter til BATE Borisov og var med på å vinne nok et seriemesterskap, i tillegg til seier i den belarusiske supercupen i 2014. Den 28. august 2014 meldte han overgang til den franske klubben FC Metz, hvor han spilte to sesonger før han i 2016 gikk videre til den polske klubben Wisła Płock.

 Landslagskarriere 
Kriviets debuterte for  i en treningskamp mot  den 2. februar 2008 (2–0), hvor han kom inn som innbytter for Maksim Ramasjtjanka.EU-football.info – Football match: 02.02.2008 Belarus v Iceland (Besøkt 3. september 2016) Han scoret sitt første landslagsmål i EM-kvalifiseringskampen hjemme mot  den 12. oktober 2010 (2–0).EU-football.info – Football match: 12.10.2010 Belarus v Albania (Besøkt 3. september 2016) Kriviets var for øvrig med i den belarusiske troppen under U21-EM i fotball for herrer i 2009 i Sverige, hvor laget endte sist i sin gruppe i innledende spill.

 Meritter 
BATE Barisov
 Vysshaya Liga (5): 2006, 2007, 2008, 2009, 2013, 2014
 Den belarusiske fotballcupen (1): 2005/2006
 Den belarusiske supercupen (1): 2014

Lech Poznań
 Ekstraklasa (1): 2009/2010

Jiangsu Suning
 Den kinesiske supercupen (1): 2013 

 Referanser 

 Eksterne lenker 


Kategori:Belarusiske fotballspillere
Kategori:Fotballspillere for FC BATE Borisov
Kategori:Fotballspillere for Lech Poznań
Kategori:Fotballspillere for Jiangsu Sainty FC
Kategori:Fotballspillere for FC Metz
Kategori:Fotballspillere for SPR Wisła Płock
Kategori:Personer fra Hrodna